
REFERAT

privind aprobarea Planului Urbanistic de Detaliu “LOCUINŢE COLECTIVE S+P+5E+2Ep”, Str. Grigore Alexandrescu, Timişoara


Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U92007-002332/04.04.2007 privind aprobarea Planului Urbanistic de Detaliu “LOCUINŢE COLECTIVE S+P+5E+2Ep”, Str. Grigore Alexandrescu, Timişoara;


Având în vedere prevederile Certificatelor de Urbanism, nr. 5595/21.09.2006 şi nr. 5628/21.09.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “LOCUINŢE COLECTIVE S+P+5E+2Ep”, Str. Grigore Alexandrescu, Timişoara.


Planul Urbanistic de Detaliu este elaborat de proiectantul S.C. Pilot Team S.R.L., proiect nr.2.18/2006, la cererea beneficiarilor S.C. CAVOUR S.R.L. şi S.C. ROMFORJ-HIDRO S.R.L..

Terenul studiat în cadrul P.U.D. este situat în intravilanul municipiului Timişoara, în zona de nord a oraşului,  pe strada Grigore Alexandrescu - prelungire, portiunea intre Calea Aradului si Calea Torontalului.


In conformitate cu P.U.G. Timisoara zona studiată este cuprinsă în UTR nr. 20. Terenul a fost reglementat din punct de vedere al funcţiunii prin P.U.Z. "Calea Torontalului - Strada Grigore Alexandrescu", aprobat prin H.C.L. nr. 185/2003, stabilindu-se următoarele funcţiuni: functiuni mixte: servicii si locuinte cu regim de înaltime S+P+5E+M pe parcelele adiacente strazii G. Alexandrescu, şi locuinte individuale, în regim de înaltime S+P+2E+M, pentru restul terenului (14 parcele).

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Terenul detaliat în cadrul P.U.D. însumează o suprafaţa totală de 9585 mp., fiind constituit din parcelele cu nr. cadastrale Cc527/1/8-10/1/1 - /8/1, Cc527/1/8-10/11/1 - /16/1, Cc527/1/8-10/1/2 - /8/2, Cc527/1/8-10/11/2 - /16/2, înscrise în CF nr. 136732, proprietatea S.C. CAVOUR S.R.L. şi S.C. ROMFORJ-HIDRO S.R.L.. Terenul se va unifica după aprobarea documentaţiei faza P.U.D. şi se va dezmembra în patru loturi, pe care se vor amplasa clădirile propuse.

Prin P.U.D. “LOCUINŢE COLECTIVE S+P+5E+2Ep”, Str. Grigore Alexandrescu, Timişoara se propune realizarea unei zone cu funcţiunea de locuinţe colective şi funcţiuni complementare (comerţ, servicii, birouri) şi amplasarea pe sit a patru imobile cu locuinţe colective cu regim de înălţime S+P+5E+2Ep, conform planşei de Reglementări urbanistice anexată. Funcţiunea dominantă a sitului devine cea de locuire colectivă, iar parterul poate fi ocupat de servicii, birouri sau comerţ. Numărul total de apartamente considerat a se realiza va fi de maxim 223 de apartamente. 

Accesul auto pe parcele se va face din strada existentă, perpendiculară pe strada Gr. Alexandrescu, in conformitate cu Avizul Comisiei de Circulatie nr. TH 2007-002021/10.05.2007. Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate în subsolul imobilului pentru locuinţe, fiind prevăzut câte un loc de parcare pentru fiecare apartament, iar pentru vizitatori sunt locuri de parcare supraterane în incintă. Accesul în parcajele colective subterane se vor realiza din incinte, pe bretele de acces perpendiculare pe strada existenta. 


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G. si sub rezerva dotarii in mod obligatoriu a imobilului cu lift (la peste P+5 - sunt necesare 2 ascensoare conform "Normativului privind proiectarea cladirilor de locuinte", aprobat cu ordinul nr. 71/N din 27 martie 1997).

Indicii propuşi prin prezenta documentaţie sunt:



POT maxim = 50 %


CUT maxim = 3


Regimul maxim de înălţime stabilit pentru amplasament este S+P+5E+2Ep
La realizarea investiţiei se vor respecta condiţiile impuse prin avizele eliberate de deţinătorii de reţele şi utilităţi publice.


Sunt prevăzute bransamente la reţelele edilitare existente în zonă, pentru a deservi obiectivele propuse. Se vor respecta condiţiile impuse de prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “LOCUINŢE COLECTIVE S+P+5E+2Ep”, Str. Grigore Alexandrescu, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

